Правителство на Димитър Греков
Правителството на Димитър Греков е осемнадесето правителство на Княжество България, назначено с Указ № 3 от 19 януари 1899 г. на княз Фердинанд Сакскобургготски. Управлява страната до 1 октомври 1899 г., след което е наследено от правителство на Тодор Иванчов.

Политика 
Управлението на кабинета Греков е белязано от остра финансова криза, която засилва зависимостта на Княжеството от чуждестранните кредитори и го принуждава да се откаже от проектите за контрол върху железниците в Южна България. Във вътрешнополитически план правителството се крепи на парламентарното мнозинство на радославистите и стамболовистите. Спорът между двете партии за разпределението на мандатите в X ОНС след частичните избори през септември 1899 година води до оставката на министър-председателя Греков.

Съставяне 
Правителството идва на власт непосредствено след управлението на Народната партия. Състои се от безпартийни лица (какъвто е министър-председателят Греков, бивш стамболовист) и представители на Радославистката партия.

Кабинет 
Сформира се от следните 8 министри и един председател.

В краткия си период на водене не са правени промени.

Събития 
 15 март 1899 – Подписана е конвенция с Компанията на Източните железници, която получава за експлоатация новопостроената линия Пловдив–Чирпан–Нова Загора и бъдещата линия до Бургас. Българското правителство поема ангажимент да не строи алтернативни линии в Южна България в продължение на 25 години.
 21 март 1899 – България сключва с Париба и Банк ентернасионал дьо Пари конверсионен заем за 260 000 000 лева при 5 % лихва. С него се конвертират 6-процентните заеми от времето на Стамболов и се осигуряват средства за нови жп линии. Гарантиран е с приходите от данъци, железници и пристанища. Ратифициран е от Народното събрание три месеца по-късно.
 април 1899 – Парламентарни избори, спечелени от радославистите с административен натиск.
 24 юни 1899 – В изпълнение на конвенцията от март същата година, Народното събрание спира строежа на жп линията Саранбей–Чирпан, замислена като заместител на Източните железници в Южна България.
 септември 1899 – Либералите на Радославов си осигуряват самостоятелно мнозинство в допълнителните избори за депутати.
 8 ноември 1899 – Довършена е жп линията Роман – Плевен – Шумен.

Вижте също 
 Правителство на Стоилов (1894–1899)
 Правителство на Иванчов (1899–1900)

Литература

Бележки 

Правителства на България (1878 – 1918)
Либерална партия (радослависти)
Народнолиберална партия
Димитър Греков